tartuNLP/wikipedia-smugri-20251201 huggingface dataset:
Sona (Pako)

Penitenciaría Federal de Sona (, ) on kuvitteellinen panamalainen vankila yhdysvaltalaisessa televisiosarjassa "Pako". Esikuvana Sonalle on toiminut brasilialainen Carandirun vankila.
Juonta.
"Paon" toisen tuotantokauden lopussa Michael Scofield joutuu Sonaan vangiksi. Hänen kanssaan vankilaan joutuvat myös Brad Bellick, Alexander Mahone ja Theodore ”T-Bag” Bagwell. "Paon" kolmas tuotantokausi sijoittuu pääosin Sonaan ja sen läheisyyteen.
Valtio on hylännyt Sonan sen mellakoiden ja kapinoiden takia. Väkivaltaisten mellakoiden takia vartijat ovat jättäneet vangit oman onnensa nojaan. . Vankilan vartiointi rajoittuu vain sen ulkopuolelle ja sinne toimitetaan ruoka ja muut tarvikkeet aseistettujen vartijoiden avulla. Muuten vangit ovat omillaan. Sonaan laitetaan kaikista pahimmat rikolliset ja siellä kuoleekin vankeja hyvin usein. Toimintaa vankilassa säätelee sen oma sisäinen hierarkia ja säännöstö. Vankeja johtaa ja yhteyksiä ulkomaailmaan pitää huumelordi Lechero, joka johtaa Sonaa muutamien uskollisten miestensä kanssa. 
Kolmannen tuotantokauden lopussa Lecheron miehet kuitenkin nousevat kapinaan ja hänet syrjäytetään, mutta Michael tappaa heidät ottamalla ruuvin pois tukemasta tunnelista, jota he ovat kaivaneet paetakseen. Kolmannen kauden viimeisessä jaksossa Michaelin veli vaihtaa Whistler-nimisen henkilön lapseensa L.J:in. Sonassa taas vallitsee anarkia, ja T-Bag tappaa Lecheron.
4. Pohjois-Pohjanmaan rykmentti

4. Pohjois-Pohjanmaan rykmentti oli valkoisten länsiarmeijan joukko-osasto Suomen sisällissodassa. Rykmentin v.t. komentaja oli majuri Walter von Gerich, myöhemmin majuri Wilhelm Stjernschantz.
Joukko-osastot.
Komentaja: majuri Fredrik Ferdinand Järnström.
Komentaja: majuri Aleksander Pell.
Komentaja: kapteeni Lilliér.
Komentaja: tohtori Karttunen, pataljoonan kutsuntapiiri oli Oulu ja sijoituspaikka Lapua.
Carme-ryhmä

Carme-ryhmä on joukko Jupiteria retrogradiseen suuntaan kiertäviä epäsäännöllisiä kuita, jotka noudattelevat pääasiallisesti Carmen, joukon suurimman kuun, rataa. Kuut kiertävät Jupiteria noin 22,9–24,1 miljoonan kilometrin etäisyydellä. Kuiden inklinaatio on 164,9–165,5 astetta ja eksentrisyys yhtä poikkeusta lukuun ottamatta 0,23–0,27.
Joukon kuut suurimmasta pienimpään ovat:
Alkuperä.
Joukon suhteellisen pienen hajonnan vuoksi on arveltu, että joukko olisi muodostunut yhdestä kappaleesta, joka on hajonnut törmäyksessä. Kappale oli suunnilleen Carmen kokoinen (tämä sisältää 99 % joukon massasta) eli noin 46 km halkaisijaltaan ollut d-tyypin asteroidi. Törmäysnopeus ei ole ollut kovin suuri (5 &lt; Δv &lt; 50 m/s). Teoriaa vahvistaa joukon kuiden sama väri.
Kiviuq (kuu)

Kiviuq on epäsäännöllisellä radalla Saturnusta kiertävä kuu, jonka kanadalainen tähtitieteilijä Brett J. Gladman löysi vuonna 2000. Se sai väliaikaisen nimen S/2000 S 5 ja kuuluu Saturnuksen kuiden ”Inuittiryhmään”.
Kiviuqin uskotaan olevan Kozain resonanssissa eli sen inklinaatio ja eksentrisyys vaihtelevat.
Valtiopäiväneuvos

Valtiopäiväneuvos () on Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko .
Arvonimi on myönnetty ensimmäisen kerran vuonna 1990. Vuosien 1918–2013 aikana valtiopäiväneuvoksen arvonimi on myönnetty 20 henkilölle. 
Vuoteen 2013 mennessä arvonimen oli saanut 18 entistä suomalaista kansanedustajaa, ruotsalainen poliitikko Sinikka Bohlin sekä eduskunnan entinen pääsihteeri Erkki Ketola.
Taygete (kuu)

Taygete on Jupiteria retrogradiseen suuntaan kiertävä, Carme-ryhmään kuuluva pieni ja epäsäännöllinen kuu. Sen löysi joukko Havaijin yliopiston astronomeja vuonna 2000. Se sai väliaikaiseksi nimeksi S/2000 J 9.Kuun läpimitta on noin 5 km ja se kiertää Jupiteria keskimäärin 22,439 miljoonan kilometrin etäisyydellä kiertoajan ollessa 686,675 päivää. Radan inklinaatio on 165 astetta ja eksentrisyys 0,3678. 
Nykyisen nimensä kuu sai lokakuussa 2002 kreikkalaisesta mytologiasta.
Idänverijuuri

Idänverijuuri ("Agrimonia pilosa") on kookas, Euraasiassa tavattava ruusukasvien heimoon kuuluva kasvi. Suomessa idänverijuuri on luokiteltu erittäin uhanalaiseksi ja se on luonnonsuojeluasetuksessa erityisesti suojeltava laji.
Ulkonäkö ja koko.
Idänverijuuri on monivuotinen ja kasvaa 40–100 senttimetriä korkeaksi. Varsi on pitkäkarvainen. Päätöparisessa lehtilavassa on kolmesta neljään lehdykkäparia. Lehdykät ovat kärkiosiltaan isohampaisia, vastapuikeita, suippotyvisiä ja vain alapuolelta suonia pitkin karvaisia. Noin puolen senttimetrin levyiset kukat ovat kalpeankeltaisia ja muodostavat latvaan pitkän, hoikan tähkän. Idänverijuuri kukkii heinä-elokuussa. Kasvi leviää eläimiin ja ihmisiin tarttuvien koukkupiikkisten kukkapohjusten avulla. Syysväritykseltään kasvi on loistavan punainen.
Levinneisyys.
Idänverijuuren levinneisyys on laaja, itäinen ja mantereinen. Sitä tavataan Baltian maista ja Itä-Euroopasta Kaakkois-Aasiaan ja Japaniin saakka. Pohjoismaissa lajia tavataan vain Suomessa. Suomen levinneisyysalue on suppea, sillä sitä tavataan vain Etelä-Hämeestä Hollolasta, Asikkalasta, Padasjoelta sekä Keski-Suomesta Kuhmoisista. Lähimmät Suomen ulkopuoliset esiintyvät löytyvät Karjalankannakselta ja Laatokan Karjalasta. Suomessa idänverijuuri on muiden verijuurien tapaan muinaistulokas.
Elinympäristö.
Idänverijuuri on kulttuurin seuralaiskasvi, joka on hyötynyt erityisesti karjan laidunnuksesta. Laji viihtyy kuivilla ja tuoreilla niityillä, valoisissa metsänreunoissa ja polkujen varsilla. Idänverijuuren siemenet tarvitsevat itääkseen rikkoutunutta maanpintaa. Perinteisen karjanlaidunnuksen taantuminen ja kasvupaikkojen umpeenkasvu ovat harvinaistaneet lajia. Niinpä idänverijuuren kantoja hoidetaan raivaamalla kasvupaikkoja ja rikkomalla maanpintaa siementen itämisen turvaamiseksi.
Käyttö.
Idänverijuurta on aikaisemmin käytetty lääkkeenä, sillä kasvilla on uskottu olleen verenvuotoa tyrehdyttävä vaikutus. Lajin suomenkielinen nimi saattaa juontua tästä käyttötarkoituksesta.
Uhat ja suojelu.
Idänverijuuren esiintyminen on taantunut perinteisen karjanhoidon loputtua sen kasvupaikoilla. Vaikka idänverijuuri selviää hyvin korkeassakin ruohikossa, ei se pysty kilpailemaan korkeiden kasvien kanssa. Tienvarsiesiintymien riskeinä ovat muun muuassa tienlevennykset ja pientareiden kunnostukset.
Idänverijuuren kasvupaikkoja on saatu pelastettua raivaamalla ja niittämällä pensaikkoa. Tämän myötä useimmat kasvustot ovat säilyneet elinvoimaisina ja noin kolmannes niistä vaikuttaa elinvoimaisilta. Monet populaatiot eivät kuitenkaan ole elpyneet todennäköisesti huonon siemenellisen uudistumisen vuoksi.
Tarvos (kuu)

Tarvos on myötäsuuntaan kiertävä Saturnuksen epäsäännöllistä rataa kiertävä kuu, joka löydettiin vuonna 2000, jolloin se sai väliaikaisen nimen S/2000 S 4.
Tarvoksella on samanlainen kiertorata ja punertava värisävy kuin Albiorixilla ja sen arvellaan syntyneen Albiorixin kappaleista.
Gary Player

Gary Player (s. 1. marraskuuta 1935) on eteläafrikkalainen golfaaja. Hän syntyi Johannesburgissa Harry ja Muriel Playerin kolmesta lapsesta nuorimpana. 
Player aloitti golfharrastuksensa 14-vuotiaana ja ryhtyi ammattilaiseksi jo vuonna 1953. Hän meni 19. tammikuuta 1957 naimisiin vaimonsa Viviennen kanssa. Parilla on yhdessä kuusi lasta ja lukuisia lapsenlapsia. 
Golfaajan veli on tunnettu luonnonsuojelija Ian Player.
Ura.
Player on lajinsa historian loistokkaimpia pelaajia: hän on voittanut kolmesti The Masters Tournamentin (1961, 1974, 1978), kerran U.S. Openin (1965), kolmesti British Openin (1959, 1968, 1974) ja kahdesti PGA Championshipin (1962, 1972). Hänelle myönnettiin vuonna 1966 Bob Jones -palkinto ja vuonna 1974 paikka "World Golf Hall of Famessa". Vuonna 2000 golflehti "Golf Digest" nimesi hänet lajin kaikkien aikojen kahdeksanneksi suurimmaksi taitajaksi.
Player on yli viidenkymmenen ikäisenä voittanut kolmesti Senior British Open Championshipin. Hän ylsi ensimmäiselle sijalle vuosina 1988, 1990 ja 1997.
Paolo Soleri

Paolo Soleri (21. kesäkuuta 1919 Torino – 9. huhtikuuta 2013 Paradise Valley, Arizona) oli italialaissyntyinen, Yhdysvalloissa työskennellyt arkkitehti. Hän valmistui Politecnico di Torinosta vuonna 1946 ja asettui vuonna 1956 Arizonan Scottsdaleen.
Solerin tunnetuin projekti on keinotekoinen Arcosantin kaupunki, jonka rakennustyöt käynnistettiin vuonna 1970 Keski-Arizonassa, noin 110 kilometriä Phoenixista pohjoiseen. Soleri kehitti niin kutsutun arkologian. 
Solerin galleria ja studio Cosanti sijaitsee Arizonassa ja on yleisölle avoin. Hän voitti useita tunnustuksia ja julkaisi kuusi kirjaa.
Sherman Alexie

Sherman Joseph Alexie, Jr. (s. 7. lokakuuta 1966 Spokane, Washington) on yhdysvaltalainen kirjailija ja elokuvaohjaaja. Hän on juuriltaan alkuperäisamerikkalainen. Hänelle myönnettiin vuonna 2007 National Book Award. 
Elämä.
Alexie kärsi syntyessään hydrokefaliasta eli vesipäisyydestä. Kirurgisista hoitotoimista huolimatta hänen ennusteensa oli alun perin synkkä, ja hänen povattiin jäävän kehitysvammaiseksi. Toisin kuitenkin kävi: Alexie oli lahjakas lapsi, joka oppi lukemaan jo kolmen vuoden ikäisenä. Valmistuttuaan high schoolista vuonna 1985 Alexie aloitti opintonsa Gonzagan yliopistossa Spokanessa. Kahden vuoden kuluttua hän siirtyi Washingtonin valtionyliopistoon, josta hän valmistui Bachelor of Artsina.
Kirjallinen ura.
Alexie on monipuolinen kirjoittaja, jonka tuotantoon kuuluu niin romaaneja, novelleja ja runoutta kuin käsikirjoituksiakin. Useissa teoksissa käsitellään intiaanina elämistä yhdysvaltalaisessa nyky-yhteiskunnassa. Hänen ensimmäinen elokuvaohjauksensa, niin ikään intiaanielämää kuvaava "The Business of Fancydancing", on vuodelta 2002.
PEN/Faulkner-palkinto myönnettiin Alexielle vuonna 2010.
Kiiltoängelmä

Kiiltoängelmä eli kaitaängelmä ("Thalictrum lucidum", syn. "T. angustifolium") on Euroopassa kasvava monivuotinen, ruohovartinen kasvi. Suomessa se on äärimmäisen uhanalainen. Kiiltoängelmä on myrkyllinen.
Ulkonäkö ja koko.
Mätästävä kiiltoängelmä kasvaa 50–140 cm korkeaksi. Kasvin juurakko on lyhyt ja rönsytön. Korvakkeelliset lehdet ovat päältä kiiltäviä, tummanvihreitä, puikeita ja 2–4 kertaa parilehdykkäisiä. Lehtilapa ja lehtiruoti ovat alta suonia pitkin hienokarvaisia. Lehdykän ruoti on korvakkeeton, lapa alle sentin leveä, tasasoukka ja tavallisesti ehytlaitainen mutta joskus kärjestä isohampainen. Ylimpien lehtien lehdykät ovat keihäsmäisiä, hyvin kapeita ja kärkilehdykkä tavallisesti 1–4 cm pitkä. Kukinto on lehdekäs, harsuhko, pitkä- ja pystyhaarainen ja usein terttumainen kerrannaishuiskilo. Latvakukinto on muita tiheämpi. Kukat ovat pieniä. Varhain varisevia kehälehtiä on neljä tai viisi kappaletta, ja ovat vihertävänvalkoisia. Heteitä on runsaasti: palhot pystyjä ja vaaleankeltaisia, ponnet tylppiä. Suomessa kiiltoängelmä kukkii kesä-heinäkuussa. Hedelmä on pieni pähkylä, joka on perätön, 8–10-harjuinen ja kapeaotainen.
Ängelmät ovat vaikea kasvisuku ja se on puutteellisesti selvitetty. Kiiltoängelmän erottaa muista ängelmistä parhaiten kapeiden, kiiltävien lehtiensä avulla.
Levinneisyys.
Kiiltoängelmän pääesiintymisalueet ovat Etelä- ja Itä-Euroopassa. Levinneisyysalueen pohjoisraja kulkee Itämeren etelärantaa pitkin Pietarin kautta Karjalankannakselle ja Ääniselle. Suomesta laji löydettiin vasta vuonna 1984, jolloin sitä havaittiin Pohjois-Karjalasta Ilomantsista ja Tohmajärveltä läheltä Venäjän rajaa. Laji on myöhemmin löydetty itärajan tuntumasta myös Kainuun eteläosista ja Etelä-Karjalasta. Satunnaistulokkaana lajia on tavattu muualta Suomesta joitakin kertoja.
Elinympäristö.
Kiiltoängelmä viihtyy kosteilla, soistuneilla metsäniityillä. Satunnaisesti sitä tavataan myös rautateiden ja teiden varsilla. Suomen harvoja vakiintuneita kasvupaikkoja uhkaavat metsittyminen, kuivuminen ja maaston kuluminen.
Käyttö.
Kiiltoängelmää kasvatetaan myös koristekasvina.
Joulumaa

Joulumaa on laulaja-lauluntekijä Juha Vainion sanoittama ja laulaja Katri Helena Kalaojan säveltämä jouluaiheinen laulu. Kappale syntyi, kun Katri Helenan piti sanoittaa uusi joululaulu Niilo Tarvajärven ideoimalle jouluaiheiselle albumille, mutta hän ei kiireessä ehtinyt sitä tehdä. Myöhemmin hän keksi uudelle kappaleelle sävelen ja antoi Vainiolle tehtäväkseen luoda lauluun sanat. Katri Helena levytti laulun vuonna 1978, ja se julkaistiin myös singlenä.
Vuoden 2011 kaupallisissa radioissa eniten soitettujen joululaulujen listalla "Joulumaa" oli kolmantena ja oli samalla listan soitetuin suomalainen kappale.
Oulun ylioppilaslehti

Oulun ylioppilaslehti (ent. Ylkkäri) on Oulun yliopiston ylioppilaskunnan julkaisema järjestölehti kaikille yhteisön jäsenille. Lehti ilmestyy paperisena lehtenä 4 kertaa vuodessa jakelutelineisiin, joita löytyy Oulun yliopiston Linnanmaan ja Kontinkankaan kampuksilta sekä Oulun keskustasta. Paperilehden levikki on 3000–5000 kappaletta. Kerran vuodessa ilmestyvä fuksinumero postitetaan Oulun yliopistossa opintonsa aloittaville.
Lehden päätoimittajan valitsee ylioppilaskunnan korkeinta päätäntävaltaa käyttävä 37-jäseninen edustajisto. Lehden päätoimittajana on elokuusta 2021 alkaen toiminut Tuuli Heikura. Lehteä on tekemässä myös useita avustajia.
Ensimmäinen lehti ilmestyi tammikuussa 1961. Kirjoittajina lehdessä ovat olleet mm. Erno Paasilinna, Jukka Kajava, Peter von Bagh ja Kari Karemo.
Erityisesti 1960-luvulla lehti oli varsin kulttuuripainotteinen. 1960-luvun lopulla ja 1970-luvun aikana ylioppilaskunnan toiminta ja sen myötä myös ylioppilaslehden linja politisoitui ja radikalisoitui.
Nykypäivään tultaessa lehti on tullut maltillisemmaksi ja puoluepoliittisesti sitoutumattomaksi opiskelijoiden äänitorveksi.
Oulun ylioppilaslehden printtilehti lakkautettiin OYY:n edustajiston päätöksellä vuonna 2015. Sen jälkeen lehti on toiminut verkkolehtenä. Vuodesta 2019 alkaen lehti ilmestyy lisäksi neljä kertaa vuodessa printtilehtenä.
Vladimir Malahov (jääkiekkoilija)

Vladimir Igorevitš Malahov (, s. 30. elokuuta 1968 Sverdlovsk, Neuvostoliitto) on venäläinen entinen jääkiekkoilija, pelipaikaltaan puolustaja.
Malahovin NHL:ään New York Islanders vuonna 1989. Ennen siirtymistä NHL:ään kaudeksi 1992–1993 hän edusti moskovalaisseuroja Spartak ja TsSKA. NHL-urallaan hän on edustanut lisäksi Montreal Canadiensiä, New Jersey Devilsiä, New York Rangersiä ja Philadelphia Flyersiä. Devilsissä hän oli mukana voittamassa Stanley Cupia kaudella 1999–2000.
Malahov voitti Itsenäisten valtioiden yhteisön ja Georgian muodostamassa yhdistetyssä joukkueessa olympiakultaa vuonna 1992 ja Venäjän joukkueessa olympiapronssia vuonna 2002. Neuvostoliiton joukkueessa hän voitti maailmanmestaruuden vuonna 1990 ja MM-pronssia vuonna 1991. Malahov on yksi harvoista niin sanotun kolmen kullan klubin jäsenistä.
Leif Hoste

Leif Hoste (s. 17. heinäkuuta 1977 Kortrijk) on belgialainen maantiepyöräilijä, kevään klassikoiden erikoismies. Hän kilpaili ammattilaisena vuosina 1998–2012.
Hoste sijoittui kolme kertaa toiseksi Flanderin ympäriajossa. Vuonna 2004 hän hävisi loppukirissä Steffen Wesemannille, vuonna 2006 Tom Boonenille ja 2007 Alessandro Ballanille. Vuoden 2006 Pariisi-Roubaix'ssa hän sijoittui alun perin toiseksi, mutta hylättiin Peter Van Petegemin ja Vladimir Gusevin tavoin, koska kolmikko oli ylittänyt tasoristeyksen, jonka puomit oli lähestyvän junan vuoksi jo laskettu alas. 
Hoste voitti De Pannen kolmen päivän ajon vuonna 2006. Belgian aika-ajomestaruuden hän voitti kolme kertaa.
Hoste sai biologisen dopingpassin perusteella kahden vuoden kilpailukiellon. Kilpailukielto päättyy 29.12.2015 ja kaikki hänen tuloksensa aikavälillä 1.7.2008–31.12.2010 hylättiin.
Talvisodan suomalaiset ilmatorjuntayksiköt

Talvisodan suomalaiset ilmatorjuntayksiköt esitellään tässä artikkelissa taulukkomuodossa. Taulukoissa on tietoja yksiköiden nimistä, sijoituksista, kalustosta, niiden saavuttamista ilmavoitoista ja niiden kärsimistä tappioista sekä muita tietoja.
Talvisodan aikana ilmatorjuntajoukot jaettiin lähinnä asekaliiperin perusteella:
Raskas ilmatorjuntatykistö.
Talvisodan alussa käytettiin raskaissa yksiköissä lyhenteitä (Liikk. ja Kiint.) tarkoittaen kalustosta johtuvaa liikkumis-/siirtymiskykyä ja kiinteää asemissaoloa.
Muzzy Comes Back

Muzzy Comes Back () on brittiläinen BBC:n tuottama vuonna 1989 valmistunut englannin kielen opetusanimaatio. Sarja on jatkoa vuonna 1986 valmistuneelle opetussarjalle "Muzzy in Gondoland".
Juoni.
Avaruudesta kotoisin oleva vihreän värinen Muzzy-hirviö on palaamassa takaisin maapallolle tapaamaan ystäviään. Puutarhuri Bob, ja prinsessa Sylvia ovat saaneet perheeseen uuden tulokkaan: Amandan. 
Kuninkaan luottomies Corvax on joutunut kuninkaallisen keittiöön töihin. Hän saa keittiöön töihin apulaisen nimeltä Thimbo. Corvax ja Thimbo suunnittelevat nappaavansa prinsessan tyttären Amandan. Corvax on edelleen rakastunut prinsessa Sylviaan, ja aikoo kostaa Bobille. Corvax on keksinyt laitteen, jolla hän saa itsensä näkymättömäksi. 
Eräänä päivänä kuninkaan linnassa vietetään juhlia. Juhlissa Corvax ja Thimbo muuttuvat näkymättömiksi, ja nappaavat Amandan lähtien pakomatkalle pienellä laivalla. Bob, Sylvia ja Muzzy lähtevät perään soutuveneellä. Corvax ja Thimbo hylkäävät laivan, ja kävelevät maantielle, josta he liftaavat Corvaxin salaiseen piilopaikkaan, joka sijaitsee kahden vuoren välissä. 
Matka on pitkä ja uuvuttava, jonka seurauksena Bob, Sylvia ja Muzzy ovat vähällä luovuttaa. Muzzylla on hirveä nälkä, jolloin he löytävät puhelinkopin, josta Bob soittaa kuningaskuntaan, ja pyytää kuningasta ja kuningatarta tuomaan Muzzylle hänen lempiruokaansa kelloja. 
He tapaavat matkalla maanviljelijän, joka kertoo, että hän huomasi kaksi ihmistä, jotka liftasivat ja heillä oli kori kädessä, jossa makasi pieni lapsi. Seurue löytää Corvaxin piilopaikan. 
Sillä aikaa Amanda on löytänyt Corvaxin keksimän laitteen, joka muuttaa hänet näkymättömäksi. Corvax huomaa, että Amanda on kadonnut, ja yrittää etsiä häntä, mutta tuloksetta. Hän etsii toista laitetta, jolla hän poistaisi näkymättömyyden. Toinen laite on mennyt rikki. 
Corvax päästää kuninkaan, kuningattaren, Bobin, Sylvian ja Muzzyn sisään taloon. Hän vakuuttaa, että ei tiedä Amandan katoamisesta mitään. Muzzy epäilee heti, että Corvax salailee jotain. Kuningatar menee istumaan tuolille, kun huomaa kuulevansa Amandan äänen. Muzzy suunnittelee uuden laitteen, jolla hän saa Amandan takaisin näkyviin. Corvax ja Thimbo heitetään vankilaan, ja linnassa pidetään juhlat. 
Animaatio Suomessa.
Suomen televisiossa animaatiota on esitetty Yle TV1-kanavalla Kieli-tv:n ja FST:n ohjelmistossa vuosina 1993–1994. Suomen televisioesityksessä sarja koostui 20:sta viisiminuuttisesta jaksosta. Otava Video julkaisi Suomessa animaation opetuskäyttöön, ja kotitalouksiin VHS-kasettina, jossa opetusanimaatio on kokonaisuudessaan 75 minuuttia pitkänä elokuvana.
Time Is Limited

Time Is Limited on Suspendersin ensimmäinen ja toistaiseksi ainoa albumi, joka julkaistiin 12. helmikuuta 2007. Se äänitettiin elokuun puolivälissä 2006 Vantaan Tikkurilan Revolver Studiossa Ari "Hombre" Lampisen avustuksella.
CD:llä on bonuksena video, joka on kuvattu albumin nauhoitusten yhteydessä. Rajoitettu määrä LP-painoksesta on painettu 2-osaiselle värivinyylille. LP:tä painettiin 250 kappaletta.
Antonina Ordina

Antonina Ordina ( (s. 24. tammikuuta 1962, Naryan-Mar) on venäläissyntyinen, mutta myöhemmin urallaan Ruotsia edustanut maastohiihtäjä. Hän kilpaili vuosina 1985–2002 ja voitti urallaan kolme mitalia hiihdon maailmanmestaruuskilpailuissa.
Hänen paras henkilökohtainen sijoituksensa talviolympialaisissa oli 7. sija 15 kilometrin kilpailussa Lillehammerissa vuonna 1994. Kaikkiaan hän sijoittui henkilökohtaisilla matkoilla kymmenen parhaan joukkoon kolme kertaa olympialaisissa ja kahdeksan kertaa MM-kilpailuissa.
Sigrun Krause

Sigrun Krause (s. 28. tammikuuta 1954) on entinen itäsaksalainen maastohiihtäjä, joka kilpaili 1970-luvulla. Hän voitti pronssia 4 × 5 km viestissä vuoden 1976 talviolympialaisissa Innsbruckissa.
Hän voitti myös hopeaa 4 × 5 km viestissä vuoden 1974 hiihdon maailmanmestaruuskilpailuissa Falunissa.
Krausen poika on maastohiihtäjä Jens Filbrich.
A-ohjelmat

A-ohjelmat on Yleisradion ohjelmasarja, johon kuuluu useita ajankohtaisohjelmia. A-ohjelmat on lyhenne nimestä ajankohtaisohjelmat. A-ohjelmia tuottaa Ylen TV:n ajankohtaistoimitus, joka on osa Ylen uutis- ja ajankohtaistoimitusta. Samassa toimituksessa tuotetaan myös MOT.
2025 A-ohjelmiin kuuluvia ohjelmia ovat maanantaisin, tiistaisin, keskiviikkoisin ja torstaisin nähtävä A-studio. perjantaisin nähtävä A-Talk lähetys.
Aiempia A-ohjelmia ovat olleet muun muassa "Keskiviikko" (1966–1967), "Ajankuva" (1967–1971), "Me kysymme", "Politiikan viikko", "A-raportti", "Iltalinja", "A-mok" (1993–1994), "Ykkösjuttu", "Atlas", "A-bros." (1995–2000), "A-zoom", "A-plus" ja "A2-illat" (nyk. "A-teema". 
Ohjelmat.
A-studio on Ylen ajankohtaisohjelma, jonka ensimmäinen lähetys nähtiin vuonna 1967. Tuolloin ohjelma käytti nimeä Ajankuva. Nykyisen nimensä ohjelma sai vuonna 1971. Nykyisin ohjelmaa esitetään Yle TV1:ssä maanantaisin ja tiistaisin kello 21.00 sekä keskiviikkoisin kello 21.05. Ohjelmaa juontavat Katri Makkonen, Heikki Ali-Hokka ja Annika Damström. Ohjelman kesto on 30–45 minuuttia. A-studion tunnusmusiikkina on ollut mm. Paul Hartin kappale "Futurism 2." 
A-Talk -ohjelma on keskusteluohjelma, jossa studiovieraat keskustelevat ajankohtaisista aiheista. Ohjelmaa esitetään Yle TV1:ssä torstaisin klo 21.05 alkaen. Ohjelman juontaa Sakari Sirkkanen. Ohjelman kesto on 40 minuuttia.
A-teema on Suomen suurin keskusteluohjelma. Ohjelmaa on esitetty Yle TV1:ssä vuonna 2017 (viisi lähetystä) ja vuonna 2018 (kolme lähetystä). Ohjelma on ollut tauolla vuoden 2018 toukokuusta lähtien. Ohjelman juontajina ovat toimineet Markus Liimatainen ja Annika Damström.
Iván Parra

Iván Ramiro Parra Pinto (s. 14. lokakuuta 1975 Sogamoso) on kolumbialainen maantiepyöräilijä, Italian ympäriajon kaksinkertainen etappivoittaja.
Parra tulee pyöräilijäsuvusta, sillä hänen isänsä Humberto menestyi aikoinaan Kolumbian ympäriajossa. Ivánin vanhempi veli Fabio puolestaan sijoittui kolmen parhaan joukkoon sekä Ranskan että Espanjan ympäriajossa . Myös toinen veli, Humberto ajoi ammattilaisena. 
Parra aloitti pyöräilyuransa maastopyöräilijänä. Hän voitti lajin Kolumbian mestaruuden vuonna 1994 ja kuului Kolumbian maajoukkueeseenkin. Parra vaihtoi kuitenkin maantiepyöräilyyn ja sijoittui toiseksi vuoden 1998 Kolumbian ympäriajossa. Seuraavana vuonna hän siirtyi kilpailemaan Eurooppaan.
Vuoden 2005 Italian ympäriajossa mäkimiehenä tunnettu Parra voitti kaksi peräkkäistä vuoristossa ajettua etappia.
Niklas Jonsson

Niklas Jonsson (s. 31. toukokuuta 1969 Piitime) on entinen ruotsalainen maastohiihtäjä, joka kilpaili vuosina 1990–2002. Hän voitti olympiahopeaa 50 kilometrin vapaan tyylin kilpailussa vuoden 1998 talviolympialaisissa Naganossa. Samojen kisojen takaa-ajokilpailussa hän sijoittui kymmenenneksi. Vuoden 1992 talviolympialaisissa Albertvillessa hän sijoittui 10 kilometrillä viidenneksi ja 30 kilometrillä seitsemänneksi, molemmat perinteisellä tyylillä.
Jonssonin paras sijoitus maastohiihdon maailmanmestaruuskilpailuissa on 4. sija 50 kilometrin matkalla perinteisellä tyylillä vuodelta 1999.
Adam Opel

Adam Opel (9. toukokuuta 1837 Rüsselsheim, Hessenin suurherttuakunta – 8. syyskuuta 1895) oli saksalaisen autonvalmistaja Opelin perustaja.
Opel-yhtiö aloitti valmistamalla ompelukoneita vuonna 1862. Yhtiöstä tuli maailman suurin polkupyörien valmistaja ja myöhemmin autojen valmistaja. Adamin isä Philipp Wilhelm Opel oli lukkoseppä ja Adam aloitti ompelukoneiden valmistuksen vastoin hänen isänsä toiveita, jolla ei ollut niihin kiinnostusta.
Vuonna 1868 Opel meni naimisiin Sophie Marie Schellerin kanssa. He saivat viisi poikaa: Carlin, Wilhelmin, Heinrichin, Friedrichin ja Ludwigin. Kaikki heistä osallistuivat kasvavaan perheyritykseensä. 
Opelin lapsenlapsen lapsi Rikky von Opel on entinen Formula 1 -kuljettaja.
Arnold Palmer

Arnold Daniel Palmer (10. syyskuuta 1929 Latrobe, Pennsylvania, Yhdysvallat – 25. syyskuuta 2016 Pittsburgh, Pennsylvania, Yhdysvallat) oli yhdysvaltalainen golfaaja. Hän syntyi Pennsylvaniassa ja opiskeli Wake Forest Universityssa.
Palmer aloitti ammattiuransa 1950-luvulla. 
Palmer voitti The Masters Tournamentin neljästi (1958, 1960, 1962, 1964), U.S. Openin kerran (1960) ja British Openin kahdesti (1961, 1962). Hänelle myönnettiin myös neljä Vardon-palkintoa vuosina 1961, 1962, 1964 ja 1967.
"Golf Digest" nimesi Palmerin vuonna 2000 kaikkien aikojen kuudenneksi loistokkaimmaksi golfaajaksi. Hänellä on "PGA Tour Lifetime Achievement Award" (1998) sekä vuonna 1974 myönnetty paikka World Golf Hall of Famessa. Hän on myös saanut Presidential Medal of Freedomin.
Jan Halvarsson

Jan Ivar Halvarsson (26. joulukuuta 1942 Östersund – 5. toukokuuta 2020 Hammerdal, Strömsund) oli ruotsalainen maastohiihtäjä ja olympiamitalisti.
Halvarsson saavutti Grenoblen talviolympialaisissa 1968 4×10 km:n viestissä olympiahopeaa ja sijoittui 15 kilometrillä viidenneksi, 50 kilometrillä seitsemänneksi ja 30 kilometrillä 12:nneksi. Hän voitti viestipronssia myös vuoden 1970 MM-kilpailuissa. Halvarsson kuoli 77-vuotiaana 5. toukokuuta 2020.
Kel Nagle

Kelvin David George ”Kel” Nagle (21. joulukuuta 1920 Sydney – 29. tammikuuta 2015 Sydney) oli australialainen golfammattilainen.
Hänet muistetaan parhaiten British Openin voitosta, jonka hän saavutti vuonna 1960. Vaikka hänen British Open -voittonsa jäi hänen ainoaksi Major-voitokseen, loi hän myös sen ulkopuolella menestyksekkään uran ja voitti esimerkiksi Canadian Openin vuonna 1964.
Vuonna 1965 Nagle sijoittui toiseksi U.S. Openissa. Hänet valittiin vuonna 2007 "World Golf Hall of Fameen".
Nagle kuoli sydneyläisessä sairaalassa 94-vuotiaana 29. tammikuuta 2015.
Henry Hermansen

Henry Arne Hermansen (13. huhtikuuta 1921 Lunner – 18. tammikuuta 1997 Oslo) oli norjalainen maasto- ja ampumahiihtäjä. Hän saavutti pronssia 4×10 km viestissä vuoden 1950 hiihdon maailmanmestaruuskilpailuissa Lake Placidissä. Squaw Valleyn talviolympialaisissa vuonna 1960 hän oli ampumahiihdossa 20 kilometrillä kymmenes. Ampumahiihdon MM-kilpailuissa hän saavutti kaksi pronssia joukkuekilpailussa vuosina 1959 ja 1962.
Hoitotason ensihoito

Hoitotason ensihoidolla tarkoitetaan ensihoitoyksikköä, joka on miehitetty vähintään yhdellä hoitotason tasotestauksen läpäisseellä ensihoitajalla. Näiden ensihoitajien tulee kyetä aloittamaan potilaan hoito tehostetun hoidon tasolla ja kyettävä toteuttamaan kuljetus siten, etteivät potilaan elintoiminnot vaarannu. Näitä toimenpiteitä ovat esimerkiksi potilaan tilaan oleellisesti vaikuttavan ensihoitolääkkeen anto, 12-kanavaisen EKG:n otto ja sen tulkinta, elvytystilanteen johtaminen ja hoito, elottoman aikuisen ja lapsen intubaatio, tajuttoman intubaatio kevyttä anestesiaa käyttäen sekä rytmihäiriöiden hoito ulkoisella tahdistuksella.
Lisäksi hoitotasoiselta ensihoitajalta odotetaan valmiutta päätellä tutkimusten ja haastattelun perusteella työdiagnoosi ja valita hoitolinjat sen mukaan sekä toimia monipotilastilanteessa lääkinnällisen pelastustoiminnan johtajana. 
Valvonta.
Hoitotason ensihoitoa valvovat sairaanhoitopiirit, jotka täydentävät oman alueensa hoito-ohjeita ja määrittelevät, mitä toimenpiteitä hoitotasolla saa ja tulee tehdä. Lisäksi sairaanhoitopiirin vastuulla on järjestää hoitotasolla toimivien henkilöiden tasotestaus ja valvoa opitun tiedon ja taidon ylläpitoa.
Lääkintäesimiestoiminta.
Monissa suurissa kaupungeissa on aloitettu lääkintäesimiestoiminta, jossa hoitotasolla olevalla sairaankuljettajalla miehitetty ajoneuvo toimii perustason ambulanssien tukiyksikkönä ja lääkinnällisen pelastustoiminnan johtajana. Potilas hyötyy, kun perustason ensihoitoyksikön tueksi saadaan tehostettuun hoitoon kykenevä yksikkö. Tällaisia tilanteita voivat olla esimerkiksi lääkitykset, hengitysteiden varmistaminen intubaatiolla, hengitysvaikeuspotilaan CPAP-hoito ja muut toimenpiteet, joiden hoitamiseen ei ole perustason yksikössä valmiutta.
Koulutus.
1. toukokuuta 2011 astui voimaan uusi terveydenhuoltolaki, jonka nojalla on annettu myös ensihoitoa ohjaava asetus. Asetuksen mukaan hoitotason tehtävissä voivat jatkaa ennen kyseistä päivämäärää pätevyyden saaneet henkilöt. Tämän jälkeen uuden työntekijän on oltava joko ensihoitaja tai vähintään 30 opintopisteen laajuisen ensihoitoon suuntaavan lisäkoulutuksen käynyt sairaanhoitaja. Tällä tavoin pyritään varmistaman hoitotasolla toimivien henkilöiden tieto-taitotason riittävyys lääkehoidossa ja potilaan elintoimintojen turvaamisessa.
Maharishi Mahesh Yogi

Maharishi Mahesh Yogi (12. tammikuuta 1918 Jabalpur, Brittiläinen Intia – 5. helmikuuta 2008 Vlodrop, Alankomaat) oli intialainen hindulainen guru, joka kehitti transsendenttisen meditaation ja teki opetuskiertueillaan siitä suosittua kautta maailman.
Elämäkerta.
Maharishi syntyi Jabalpurissa vuonna 1918 ja sai nimekseen Mahesh Prasad Varma. Hän suoritti fysiikan tutkinnon Allahabadin yliopistosta vuonna 1942. Maharishi oli tavannut opintojensa aikana Brahmananda Saraswatin, ja tästä tuli Maharishin hengellinen opettaja, jonka palveluksessa hän toimi vuoteen 1953 asti. Oppi-isänsä kuoleman jälkeen Maharishi kiersi Intiaa opettamassa. Samalla hän kehitti transsendenttisen meditaation tekniikoita, joita hän kertoi oppineensa Brahmanandalta.
Vuonna 1959 Maharishi aloitti ensimmäisen monista maailmankiertueistaan, jonka aikana hän vietti paljon aikaa Euroopassa ja Yhdysvalloissa. Hän julkaisi pääteoksensa "Olemisen tiede ja elämisen taito" vuonna 1963. Maharishin opetukset meditoinnista saavuttivat suosiota länsimaisten opiskelijoiden keskuudessa, ja vuonna 1968 The Beatlesin jäsenet osallistuivat Intiassa Maharishin meditaatioretriitille, mikä toi Maharishille runsaasti julkisuutta lännessä. Neljästä beatlesta ainoana kiinnostuksensa meditaatioon retriitin jälkeenkin säilytti George Harrison. Sen sijaan John Lennon ilmaisi Maharishin käytöksen ennenaikaisen lähtönsä syyksi.
Maharishi siirsi vuonna 1990 toimitilansa Alankomaihin, missä hän kuoli vuonna 2008. Transsendenttinen meditaatio on säilynyt laajalle levinneenä liikkeenä Maharishin kuoleman jälkeenkin.
Markus Gandler

Markus Gandler (s. 20. elokuuta 1966 Kitzbühel, Itävalta) on entinen itävaltalainen maastohiihtäjä, joka kilpaili 1980-luvun lopulta 1990-luvun lopulle.
Hän voitti olympiahopeaa 10 kilometrin matkalla vuoden 1998 talviolympialaisissa Naganossa.
Vuoden 1999 hiihdon maailmanmestaruuskilpailuissa Ramsaussa Gandler voitti kultaa 4x10 km viestissä.
Vuodesta 2003 lähtien hän on toiminut Itävallan maasto- ja ampumahiihtomaajoukkueiden johtajana.
Arnold Friberg

Arnold Friberg (21. joulukuuta 1913 Winnetka, Illinois, Yhdysvallat – 1. heinäkuuta 2010 Salt Lake City, Utah, Yhdysvallat) oli yhdysvaltalainen taidemaalari. Hänen tunnetuin maalauksensa on George Washingtonin rukousta Valley Forgessa kuvaava "The Prayer at Valley Forge" (1975).
Friberg oli ehdolla parhaan puvustuksen Oscar-palkinnon saajaksi työstään elokuvassa "Kymmenen käskyä" (1956). 
Friberg oli mormoni ja tuli edellä mainittujen lisäksi tunnetuksi maalaamalla kohtauksia Mormonin kirjasta.
James Millns

James G. Millns Jr. (s. 13. tammikuuta 1949) on yhdysvaltalainen taitoluistelija, joka kilpaili jäätanssissa parinaan Colleen O'Connor.
Millns voitti vuonna 1974 Yhdysvaltain jäätanssimestaruuden ja sijoittui samana vuonna MM-kilpailuissa seitsemänneksi. Seuraavana vuonna hän voitti jälleen Yhdysvaltain mestaruuden ja myös MM-hopeaa. Vuoden 1976 olympiakisoissa Innsbruckissa hän voitti uransa ainoan olympiamitalin sijoittumalla pronssille. Samana vuonna hän voitti kolmannen kerran peräkkäin Yhdysvaltain mestaruuden ja lisäksi MM-pronssia.
Billy Coutu

Wilfrid ”Billy” Arthur Coutu (usein virheellisesti Couture, 1. maaliskuuta 1892 Ontario, Kanada – 28. helmikuuta 1978 Ontario, Kanada) oli kanadalainen jääkiekkoammattilainen. Hän oli pelipaikaltaan puolustaja ja pelasi NHL:ssä kymmenen kauden ajan. Hän sai vuonna 1927 elinikäisen pelikiellon NHL:ssä hyökättyään jääkiekkoerotuomarin kimppuun. Kielto purettiin kahden ja puolen vuoden jälkeen, mutta Coutu ei ikinä enää palannut NHL:ään.
Pelaajaura.
NHL-uransa aikana Coutu edusti Montreal Canadiensia, Hamilton Tigersia ja Boston Bruinsia. Hän aloitti uransa Canadiensissa ensimmäisellä NHL-kaudella 1917–1918, jolloin joukkue hävisi finaaleissa Torontolle. Kaudeksi 1920–1921 Coutu siirtyi Hamilton Tigersiin, mutta palasi jo seuraavaksi kaudeksi Canadiensiin, jossa pelasi seuraavat viisi kautta. Kaudella 1923–1924 Coutu oli Canadiensin joukkueessa voittamassa Stanley Cupin.
Coutu toimi joukkueensa kapteenina kaudella 1925–1926, jonka jälkeen hänet kaupattiin Boston Bruinsiin. Ensimmäissä harjoituksissaan uudessa joukkueessa hän taklasi joukkuetoveriaan Eddie Shorea niin, että tämä loukkasi korvansa. Muutamat lääkärit olisivat amputoineet korvan, mutta lopulta löytyi lääkäri, joka ompeli korvan paikoilleen. Coutu sai 50 dollarin sakon, mutta myöhemmin rahat palautettiin.
Kauden 1926–1927 neljännessä finaaliottelussa Coutu aloitti tappelun, mahdollisesti päävalmentajansa Art Rossin käskystä, lyömällä tuomari Jerry LaFlammea. Tämän seurauksena Coutu sai elinikäisen pelikiellon NHL:ssä.
Neso

Neso on epäsäännöllistä rataa kiertävä Neptunuksen kuu, josta ensimmäinen kuva on ajalta 14. elokuuta 2002. Se tosin huomattiin vasta vuonna 2003. 
Sen kiertoradan säde on 48 miljoonaa kilometriä, jolla se on Aurinkokunnan kauimpana planeetastaan kiertävä kuu. Se tunnetaan myös nimillä S/2002 N 4 ja Neptune XIII. Mytologiassa Neso oli yksi Nereideistä,
Mustafa II

Mustafa II (6. helmikuuta 1664 – 28. joulukuuta 1703) oli Osmanien valtakunnan sulttaani 1695–1703. Hän oli sulttaani Mehmed IV:n poika ja luopui vallasta vuonna 1703 veljensä Ahmed III:n hyväksi. Valtakautensa loppupuolella hän yritti palauttaa sulttaanin vallan, joka oli ollut symbolista 1600-luvun keskivaiheilta asti, jolloin Mehmed IV oli luovuttanut vallan suurvisiirille. Mustafa II:n toisena suunnitelmana oli saada vaihtoehtoinen pohja vallallensa saavuttamalla ratsuväkeen kuuluvien timarien uskollisuus, mutta näiden ratsumiesten asema oli koko ajan muuttumassa heikommaksi eikä hän onnistunut vallanpalautuksessa vaan häntä vaadittiin luopumaan kruunusta.
Mustafa II hävisi Itävallan armeijalle Zentan taistelun 11. syyskuuta 1697. Tämä johti osaltaan Karlowitzin rauhaan 26. tammikuuta 1699 Sremski Karlovcissa.
Carme

Carme on Jupiteria retrogradiseen suuntaan kiertävä epäsäännöllinen kuu. Kuun löysi Seth Barnes Nicholson heinäkuussa 1938. Nimensä kuu on saanut kreikkalaisesta mytologiasta.
Nykyisen nimensä kuu sai vasta 1975. Ennen sitä se tunnettiin yksinkertaisesti Jupiter XI:nä. Kuuta kutsuttiin vuosina 1955–1975 Paniksi, joka on nykyään erään Saturnuksen kuun nimi.
Kuu on antanut nimensä Carme-ryhmälle, eli kuujoukolle, johon Carme itsekin kuuluu.
Kajaanin sissirykmentti

Kajaanin sissirykmentti tai Kajaanin sissit perustettiin 24. tammikuuta 1918 Kajaanissa lakkautetun suojeluskunnan tilalle. Ensimmäiseksi päälliköksi valittiin Strömberg. Kajaanin sissirykmentti oli valkoisten itäarmeijan Pohjois-Savon rykmenttiin kuuluva joukko-osasto Suomen sisällissodassa, 1 pataljoonan komentajana toimi reserviluutnantti Elja Rihtniemi. Kajaanin sissirykmentti ei täyttänyt rykmentille vaadittavaa 2 000 miehen vahvuutta. Se sissirykmentti ei myöskään osallistunut yhtenäisenä joukko-osastona rintamataisteluihin. Rykmentin rintamakomennuskuntaan kuului erillisiä komppanioita ja osastoja, joiden yhteenlaskettu vahvuus oli noin 600. Rykmentin koko rintamajoukkoihin eli ns. sisäosastoon kuului yli 500 miestä. Rykmentin ylipäällikkönä toimivat 24. - 30.tammikuuta.1918 vanhanväen luutnantti Evert Lindberg, 30.tammikuuta. - 2.maaliskuuta.1918 Kajaanin pormestari Teodor Strömberg ja 3.maaliskuuta.1918 alkaen kapteeni Karl Hilén.
Pataljoonan runkona oli Kajaanin sissirykmentti, johon liitettiin Iisalmen 1. vapaaehtoinen jalkaväkikomppania. Näin muodostettiin 21. maaliskuuta Pohjois-Savon rykmentin 1. pataljoona. Edellä mainitut joukko-osastot olivat aikaisemmin alistettuna Savon ryhmälle. 
Joukko-osaston koko.
Kajaanin sisseihin kuului eri aikoina enimmillään noin 500 miestä. 
Osallistuminen taisteluihin.
Sissit osallistuivat eri taisteluihin Kuopiossa, Iisalmessa, Varkaudessa, Mouhussa, Hillosensalmella Viipurissa sekä aivan sodan lopussa Kymenlaakson viimeisten punaisten pesäkkeiden puhdistamiseen.. Kajaanin sissirykmentin jäsenet osallistuivat myös Viipurin puhdistuksen yhteydessä myös muihin laittomuuksiin, kuten teloitettujen henkilökohtaisen omaisuuden ryöstelyyn. Viimeiset muistiin kirjatut teloitukset, joihin Kajaanin sissirykmentin jäsenet osallistuivat, tapahtuivat toukokuussa 1918. Kajaanin sissirykmentin sotilaiden on todettu osallistuneen eri paikkakunnilla, esimerkiksi Jämsässä, yksittäisiin teloituksiin.
Tunnettuja Kajaanin sissejä.
Kajaanin sissirykmentissä palveli monia myöhemmin tunnettuja itsenäisen Suomen poliitikkoja tai talouselämän vaikuttajia. Tunnetuin Kajaanin sissirykmentissä palvellut sotilas oli tuleva presidentti Urho Kekkonen.
Meillä menee lujaa

Meillä menee lujaa on kokoelmalevy, jonka A-puoli sisältää Pelle Miljoonan eri kokoonpanojen single-kappaleita vuosilta 1978-1980. B-puoli vuorostaan sisältää Problems?- ja Hymy Taskinen &amp; Co -yhtyeiden kappaleita. Kokoelma julkaistiin syksyllä 1980.
Kappaleet.
A-puoli.
Pelle Miljoona
B-puoli.
Problems?
Hymy Taskinen &amp; Co
Reno Wilson

Roy ”Reno” Wilson (s. 20. lokakuuta 1970) on yhdysvaltalainen näyttelijä, joka tuli tunnetuksi "The Cosby Show’n" myötä 1980-luvulla.
Wilson on usein esiintynyt televisiosarjoissa, kuten "Bel-Airin prinssi", "Chicagon lääkärit", "NYPD Blue", "Las Vegas" ja "Enkelin kosketus". Hän on näytellyt myös elokuvissa, kuten "Crank", "Kersantti Bilko", "City of Industry – pelon kaupunki" ja "Kadotettu". Wilson on esiintynyt ääniroolissa useissa Transformers-elokuvissa: vuoden 2007 "Transformersissa" Wilson toimi Frenzyn äänenä. Vuonna 2009 hän toimi Mudflapin äänenä elokuvassa ', vuosina 2011 ja 2014 hän oli Brainsin äänenä elokuvissa ' ja "Transformers – Tuhon aikakausi", sekä vuonna 2017 Autobotti Sqweeksin ja Decepticon Mohawkin ääninä elokuvassa "".
Pohjois-Savon rykmentin 2. pataljoona

Pohjois-Savon rykmentin 2. pataljoona oli valkoisten itäarmeijan Pohjois-Savon rykmenttiin kuuluva joukko-osasto Suomen sisällissodassa. Pataljoonan komentaja oli reservikapteeni B. Fabritius.
Pataljoonasta muodostettiin sodan jälkeen 23. heinäkuuta 1918 Helsingin vartiopataljoona.
Perusyksiköt.
Päällikkö: jääkärikapteeni Einar Wichmann myöh. Vihma.
Päällikkö: Huttunen.
Päällikkö: Vainikainen.
Päällikkö: Rosenberg.
Pohjois-Savon rykmentin 3. pataljoona

Pohjois-Savon rykmentin 3. pataljoona oli valkoisten itäarmeijan Pohjois-Savon rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Onni Purhonen.
Joukko-osastot.
Päällikkö: -------.
Päällikkö: -------.
Päällikkö: --------.
Päällikkö: --------.
Ida Rubinstein

Ida Lvovna Rubinstein (; 5. lokakuuta 1885 Harkova – 20. syyskuuta 1960 Vence, Provence-Alpit-Riviera) oli venäläinen ballerina. Hän syntyi Pietarissa juutalaiseen perheeseen ja debytoi vuonna 1909.
Rubinstein pääsi pian Sergei Djagilevin Venäläiseen balettiin. Valentin Serov maalasi hänestä vuonna 1910 kuuluisan muotokuvan. 
Rubinstein tilasi säveltäjä Maurice Ravelilta "Boléron", jonka hän myös kantaesitti vuonna 1928. Hän lopetti esiintymisen toisen maailmansodan alussa ja kuoli Vencessä, Ranskassa 74 vuoden ikäisenä.
Oingo Boingo

Oingo Boingo oli vuosina 1979–1995 toiminut yhdysvaltalainen uuden aallon yhtye jonka perusti Danny Elfman. Yhtye yhdisteli vaikutteita rock-, pop- ja ska-musiikista, ja sen kappaleissa olivat näkyvästi esillä myös puhallinsoittimet. Monet sen jäsenet, kuten Elfman ja kitaristi Steve Bartek, olivat aiemmin toimineet vuonna 1972 perustetussa The Mystic Knights of the Oingo Boingo -taiteilijaryhmässä.
Diskografia.
EP:t
Studioalbumit
Nämä päivät, nämä yöt

Nämä päivät, nämä yöt on Pelle Miljoonan kokoelmalevy, joka sisältää single-kappaleita vuosilta 1979–1982. Se julkaistiin vuonna 1982.
Kappaleet.
Kaikki kappaleet säveltänyt Ari Taskinen ja sanoittanut Pelle Miljoona, ellei toisin mainita.
A-puoli
B-puoli
Vaasan Rykmentti 1. pataljoona

Vaasan rykmentin 1. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli jääkäriluutnantti Carl Nordensvan.
Joukko-osastot.
Päällikkö: jääkäriluutnantti Yrjö Könni (toimi myös pataljoonan adjutanttina).
Päällikkö: jääkäriluutnantti Gabriel Viitaharju.
Päällikkö: E. Vainio.
Päällikkö: jääkäriluutnantti Pekka Heikka.
Chris Evans

Christopher Robert Evans (s. 13. kesäkuuta 1981 Boston, Massachusetts) on yhdysvaltalainen näyttelijä. Hänet tunnetaan supersankarirooleistaan Liekkinä elokuvissa "Fantastic Four" ja "" sekä Kapteeni Amerikkana Marvel Cinematic Universen elokuvissa.
Lapsuus ja nuoruus.
Evans syntyi Bostonin Framinghamissa, Massachusettsissa ja kasvoi Sudburyssa, Massachusettsissa. Hänen isänsä oli hammaslääkäri ja äitinsä tanssija, ja hänellä on kaksi siskoa ja veli. Hän valmistui Lincoln-Sudbury Regional High Schoolista vuonna 1999. Tämän jälkeen Evans matkusti New Yorkiin pyrkiäkseen näyttelijäksi.
Ura.
Näyttelijäuransa televisiossa Evans aloitti 19-vuotiaana ja tuli julkisuuteen lyhytikäisen "Opposite Sex" -televisiosarjan myötä, jonka jälkeen hän vieraili sarjoissa kuten "Takaa-ajettu" ja "Käytäväpeliä", kunnes esiintyi vuonna 2001 elokuvassa "Not Another Teen Movie". Evans näytteli Johnny Stormia elokuvissa "Fantastic Four" ja sen jatko-osassa "". Hän oli myös mukana tietokoneanimaatioelokuvassa "Teini-ikäiset mutanttininjakilpikonnat" Casey Jonesin äänenä.
Vuonna 2011 Evans esiintyi ensimmäisen kerran Kapteeni Amerikkana elokuvassa '. Sen jälkeen hän on esiintynyt samassa roolissa elokuvissa "The Avengers" (2012), ' (2014), ' (2015), ' (2016), ' (2018) ja ' (2019).
Näyttelemisen lisäksi Evans on kiinnostunut ohjaamisesta. Hänen esikoisohjauksensa, pienen budjetin romanttinen draamaelokuva "Before We Go", sai ensi-iltansa Toronton elokuvajuhlilla syyskuussa 2014. Evans myös näytteli elokuvassa miespääosaa.
Yksityiselämä.
Evans avioitui syyskuussa 2023 kaksi vuotta aiemmin tapaamansa häntä 16 vuotta nuoremman portugalilaisen Alba Baptistan kanssa ja he saivat tyttölapsen syksyllä 2025.
Vaasan rykmentti 2. pataljoona

Vaasan rykmentin 2. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Yrjö Väinönheimo, myöh. jääkärikapteeni Vilho Lindén.
Joukko-osastot.
Päällikkö: jääkäriluutnantti Viljo Laakso (10. huhtikuuta alkaen).
Päällikkö: C. Carlsson.
Ryhmänjohtajat: jääkärivääpeli Jalmari Pehkonen.
Päällikkö: jääkärijääkäriluutnantti Lahja Oksanen (8. huhtikuuta alkaen), jääkäriluutnantti Juho Komonen.
Päällikkö: jääkäriluutnantti Emil Vähäpassi.
Pataljoonassa palvelleet Saksan jääkärit.
Adjutanttina jääkärivääpeli Onni Vuorisalo (palveli aikaisemmin Hämeen ryhmän Mäntän pataljoonassa)
Valentin Serov

Valentin Aleksandrovitš Serov (; 19. tammikuuta 1865 Pietari – 5. joulukuuta 1911 Moskova) oli venäläinen taidemaalari. 
Serov syntyi Pietarissa säveltäjä Aleksandr Serovin poikana. Hän opiskeli Ilja Repinin ja vuosina 1880–1885 Pietarin taideakatemiassa Pavel Tšistjakovin johdolla. 
Serov tuli tunnetuksi muotokuvillaan. Hänen mallejaan olivat muiden muassa Pavel Tšistjakov, Konstantin Korovin, Isaak Levitan, Nikolai Leskov, Nikolai Rimski-Korsakov, Maria Jermolova, Tamara Karsavina ja Ida Rubinstein. Tunnettuja maalauksia ovat myös "Tyttö ja persikat" (1887) sekä "Lapset" (1899).
Serov, joka pääsi Pietarin taideakatemian täysjäseneksi vuonna 1903, jätti paikkansa vuonna 1905 protestina verisunnuntain tapahtumille. Serov oli peredvižnikkien eli kiertäviä taidenäyttelyitä järjestäneen Vaeltajat-taiteilijayhdistyksen jäsen. Hän kuoli sydänkouristukseen Moskovassa 46 vuoden ikäisenä.
Serov omisti 1900-luvun alussa Inon kylässä lähellä Terijoen rautatieasemaa sijainneen maatilan, jossa hänellä oli myös ateljee. Hän maalasi siellä joitakin maalaiselämää kuvanneita teoksia.
Lauluja rakastamisen vaikeudesta (Pelle Miljoona)

Lauluja rakastamisen vaikeudesta on Pelle Miljoonan kokoelmalevy. Se julkaistiin vuonna 1989.
Kappaleet.
Sävellykset ja sanoitukset Pelle Miljoona, ellei toisin mainita.
Vaasan rykmentti 3. pataljoona

Vaasan rykmentin 3. pataljoona oli valkoisten itäarmeijan Vaasan rykmenttiin kuuluva joukko-osasto Suomen sisällissodassa. Pataljoonan komentaja oli majuri G. A. Bäckman.
Joukko-osastot.
Päällikkö: K. Hietala.
Päällikkö: Sigfrid V. Paaer.
Päällikkö: kersantti Elias Paalanen.
Päällikkö: kersantti Onni Valdemar Aulo.
Teväntö

Teväntö on kylä Lopen kunnassa. Kylässä on muun muassa Teväntöjärvi, joka on hyvä uimapaikka kesäisin. Kylässä on toiminut kaksi kauppaa, jotka on lopetettu. Tevännöllä toimi aiemmin Rantasen saha, jonka kuivaamo paloi tulipalossa mutta rakennettiin talkoovoimin uudestaan. Saha kuitenkin lopetti toimintansa muutamaa vuotta myöhemmin.
Teväntö sekä naapurikylät Pilpala ja Hunsala ovat Lopen vanhimpia kyliä.
Pohjois-Hämeen rykmentin 2. pataljoona

Pohjois-Hämeen rykmentin 2. pataljoona oli valkoisten Itäarmeijan Pohjois-Hämeen rykmenttiin kuulunut joukko-osasto Suomen sisällissodassa. Pataljoonan komentaja oli ratsumestari Oskar Wilkman ja myöhemmin kapteeni K. Mikkola.
Pataljoona kokoonpantiin Eväjärvellä jääkäri Vilho Kortteen johtamasta jyväskyläläisestä vartiokomppaniasta ja Matti Laurilan komennossa olleista kahdesta lapualaiskomppaniasta. Alkuvaiheessa pataljoona oli ilman konekiväärikomppaniaa. Pataljoonan komentaja Oskar Wilkman saapui pataljoonaan Seinäjoen värvätyn pataljoonan komppanianpäällikön tehtävistä.
Joukko-osastot.
Päällikkö: ylioppilas J. Laurila myöhemmin V. Lybeck.
Päällikkö: jääkärivänriki Matti Laurila (toimi myös pataljoonan varakomentajana, haavoittui 3. huhtikuuta 1918 ja siirrettiin Pohjois-Hämeen rykmentin 3. pataljoonan komentajaksi 5. toukokuuta alkaen) myöhemmin J. Malkamäki.
Joukkueenjohtajat: jääkäri Heikki Yrjö Peurala
Päällikkö: jääkärivänrikki Vilho Korte.
Päällikkö: E. Viitala.
Alfredo Kraus

Alfredo Kraus Trujillo (24. syyskuuta 1927 – 10. syyskuuta 1999) oli espanjalainen tenori. Hän syntyi Las Palmasissa ja aloitti lapsena musiikkiharrastuksensa ottamalla pianotunteja ja laulamalla kuorossa.
Kraus debytoi vuonna 1956, jolloin hänellä oli rooli Giuseppe Verdin oopperassa "Rigoletto". Hänet nähtiin ensimmäistä kertaa Covent Gardenissa 1959, La Scalassa 1960 ja Metropolitan-oopperassa 1966. 
Erääksi Krausin tavaramerkeistä muodostui ”Pourquoi me réveiller” Jules Massenet’n oopperasta "Werther". Tenorille myönnettiin vuonna 1991 Asturian ruhtinaan palkinto. 
Kraus kuoli haimasyöpään Madridissa 71-vuotiaana.
Pohjois-Hämeen rykmentin 3. pataljoona

Pohjois-Hämeen rykmentin 3. pataljoona oli valkoisten Itäarmeijan Pohjois-Hämeen rykmenttiin kuulunut joukko-osasto Suomen sisällissodassa. Pataljoonan komentaja oli kapteeni Allan Winge. Hänen siirryttyään Ruotsalaisen prikaatin varakomentajaksi hänen tilalleen tuli jääkärivänrikki Matti Laurila. Pataljoona koottiin Jämsässä maaliskuun 1918 alussa. Alkuun pataljoonassa oli vain kaksi komppaniaa ja konekiväärijoukkue Seinäjoen pataljoonasta, konekiväärikomppanian pataljoona sai koottua Kuhmoisten taistelun jälkeen sotasaaliskonekivääreistä ja 3. komppaniansa vasta Länkipohjan taistelun jälkeen. Kuhmoisissa 10. maaliskuuta.
Joukko-osastot.
Päällikkö: ylioppilas M. Wichmann myöhemmin B. Svedlin.
Päällikkö: jääkärivänrikki Einar Alexander Laurentius Grönberg (haavoittui 3. huhtikuuta Tampereella), myöhemmin M. Wichmann.
Joukkueenjohtajat: jääkärivääpeli Lauri Johannes Boman (myöh. Auer), joka toimi myös komppanian varapäällikkönä.
Päällikkö: luutnantti Hellgren myöhemmin B. Frank. Komppaniassa oli Etelä-Pohjanmaan ruotsinkielisiä luutnantti Bromanin komennuskunnasta, tämä joukko liittyi komppaniaan Tampereen edustalla.
Päällikkö: Tammelin myöhemmin E. Åkerlund.
Thomas Hardy

Thomas Hardy (2. kesäkuuta 1840 Dorset, Englanti – 11. tammikuuta 1928 Dorset, Englanti) oli englantilainen kirjailija. Hardy piti itseään ennen kaikkea runoilijana, mutta hänen romaaninsa ovat runoja tunnetumpia. Hänen tuotannolleen tyypillisiä piirteitä ovat tarkka ihmiskuvaus ja huumori. Hänen läpilyöntiteoksensa oli vuonna 1874 ilmestynyt "Far from the Madding Crowd". Kohua ja paheksuntaa hän herätti vuonna 1891 kirjallaan "Tessin tarina", joka koetteli aikakauden seksuaalisia normeja. Teos on noussut modernismin kaudella yhdeksi englanninkielisen kirjallisuuden keskeiseksi kirjaksi, ja se on sovitettu useita kertoja näyttämölle, esimerkiksi Roman Polanskin elokuvana "Tess – viattomuuden tarina" vuodelta 1979 ja 2000-luvulla Jenna Pasquan laatimana rock-oopperana.